Kun.uz tahririyati viloyatlar bo‘ylab safarlarni davom ettiradi. Yaqin kunlarda tahririyat ijodiy guruhi Farg‘ona viloyatiga safar qilishni rejalashtirgan. Safar davomida Farg‘ona viloyati hokimi va Qo‘qon shahri hokimi bilan uchrashuvlar o‘tkazish maqsad qilingan. Viloyat aholisi rahbariyatga savol, taklif yoki shikoyatlarini sayt orqali yo‘llashi mumkin bo‘ladi. Viloyat hokimi Shuhrat G‘aniyev hamda Qo‘qon shahri hokimi Rahmatali Jalilov bilan o‘tkazilishi rejalashtirilgan uchrashuvda aholini ko‘proq qiziqtirgan savollarga javob olish va dolzarb muammolarga e’tibor qaratish ko‘zda tutilgan. Tilga olinmagan savol, taklif va shikoyatlar viloyat hokimining qo‘liga topshiriladi. Savol, taklif va shikoyatlarni qabul qilish vaqti chegaralangan! Murojatlarni ushbu havola orqali yoki info@kun.uz elektron manziliga yuborish mumkin!